Pelgrims Tog Deel 4.5 Lydenburg na Waterval Boven – wolfshadowwhispers
Angesien ons nie die Machado Dorp pad gekies het nie was ons verras met 'n pad vol gate, en ook 'n lang stuk van ry op 'n bree grondpad.
Gelukkig was dit so mooi op ons pad dat ons die stowwerigheid glad nie agter gekom het nie (dit kon ook te danke aan die Brandewyn wees).
Pragtige bome het ons oral gegroet en ek het die besonderse mooi boom afgeneem uit die kar.
Aan ons linkerkant het die Kwena Dam soos 'n juweel gelê en die berge het geweerkaats in haar waters. Die lug was so blou en diep soos geheime en… sjoe wag, skryf ek gedig of vertel ek julle 'n storie!
Kwena Dam is in 1984 instand gebring en voorsien die boere in die aria van waters vir irrigasie. Dit is 1,783 in lengte.
Soos ons die vallei ingedraai het na Waterval Boven, deur lang grashalms het die pragtige prentjie wat Waterval Boven is aan ons ontbloot. Geen foto kan die unieke mooi van die dorpie uitbeeld nie, mens moet self daar wees om te sien.
Die pragtige moskee het geblink in die winterson
Ons het gou gewaar dat daar hordes kerke en geestelike geboue is vir elke geloof denkbaar in die klein plekkie en iemand het gesê dit moet wees as gevolg van die oer murasie wat ontdek is net buite kan Waterval Boven (Ons gaan julle op 'n volgende blog die foto's daarvan wys en meer vertel).
By Waterval Boven is daar sommer 'n eet tafel gedek in die middel van die straat!
Waterval Boven is 'n land van melk en heuning waar selfs bome skoene as vrugte dra! Kyk dis nie die Brandewyn wat praat nie, ek lieg nie, kyk na die foto hierbo!
Daardie aand het ons by die lieflikeste mense oornag Peter en Cobie Warrington en ons kon nie ophou praat oor die oer murasie, die waterval en die spoke van die begrafplaas nie. More vertel ek julle van die begrafplaas en die waterval en wie daarna is dit tyd vir die oer murasies.
Julie 18, 2015
Begrafplaas, Kwena Dam, Moskee, Murasies, Skoen Boom, waterval, Waterval Boven
14 thoughts on "Pelgrims Tog Deel 4.5 Lydenburg na Waterval Boven"
Julie 18, 2015 at 10:06 nm
'…die Kwena Dam soos 'n juweel gelê en die berge het geweerkaats in haar waters. Die lug was so blou en diep soos geheime..'
So mooi…wens ek kan die res lees…
Waterval Boven was vol verrassings, soos die tafeltjie in die straat. Wonder of die skoene al ryp is ;D
Die kuier by Peter-hulle was baie gesellig en hulle gasvryheid was baie gul 😉
Julie 18, 2015 at 10:51 nm
Ja Peter-hulle is fantastiese mense.
As daardie skoenboom ryp is wil ek vir my skoene gaan pluk. Ek dar juis nommer 14s en hulle is skaars soos melkskommel in Mpumalanga (en ons weet want ons was in hoeveel dorpe en nie een het melkskommel gehad nie!!!!!)
Julie 18, 2015 at 11:05 nm
🙂 nog 'n rede om weer terug te gaan!! Hopelik kry ons dan melkskommel 🙂
Julie 18, 2015 at 11:21 nm
Dalk op Machado Dorp en Orighstad or Nelspruit wat ons geskip het hehehehe
Julie 19, 2015 at 12:39 vm
Julie 18, 2015 at 10:25 nm
Ek deel graag Wolfie se vertelling en foto's, wat my laat onthou van 'n rit gevul met awesome musiek en die amazingste geselskap ooit!!!!
Julie 18, 2015 at 10:27 nm
Ag dis te lekker om saam met julle te toer!Ek is mal oor daardie boom en natuurlik die tafel in die straat en die skoenboom.
Julie 18, 2015 at 10:49 nm
Dis lekker om jou te hê saam op die rit, Perdebytjie. As jy dink die skoenboom is freaky, wag tot jy hoor in die volgende aflewerings van die spook storie wat ons gehoor het van Waterval Boven begrafplaas, asook die oer murasie wat on daar gesien het… en dan gaan ons ook in die week Kaapsehoek toe waar daar 'n stone circle is wat Parys sin oortref want dit der duisende jare oud! En dan… wag ek gee te veel weg… maar hou maar vas, hier kom nog 'n paar dinge!
Julie 18, 2015 at 11:15 nm
Ek sal eers Donderdag weer inloer.More is die dorp se krag heeldag af en Maandag ry ons terug SA toe.Ons gaan drie dae ry..is dus eers Woensdag terug en dan uitpak en tot verhaal kom,voordat ek weer blogs kan lees.
Julie 18, 2015 at 11:20 nm
Veilig ry, Perdebytjie. Sal jou inloer mis elke dag. Jy is een van die bloggers wat ek al gewoond is om gereeld mee te gesels op die blogs.
Julie 18, 2015 at 11:29 nm
Dankie Wolfie…ek is so lui vir die terugry..amper 2000 kilometer.Ons ry gewoonlik twee dae,maar in die winter is die dae te kort en ons wil nie in die donker ry nie..donkies en beeste oral in Botswana..al lelike ongelukke gesien.Sien jou Donderdag weer.